Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 714

4. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–12. évfolyam számára kimunkált alternatív tanterve képezte. Az itt közölt, 4. évfolyamra szóló Honismeret tanterv szerves folytatása az 5–6. évfolyam számára kidolgozott tanterv. Javasolt óraszám Évfolyam 1. 2. 3. 4. Óraszám (hetente) ☺ 0,5 A KÉK és a NAT 2003 viszonyának jellemzői A KÉK Honismeret tantárgyi kerettanterve a NAT Ember és társadalom műveltségi területére terjed ki. A kerettanterv a Honismeret műveltségi részterület követelményeinek teljes mértékben megfelel. A Honismeret kerettanterv a NAT műveltségi területek oktatásának kiemelt fejlesztési feladatok követelményei közül a Környezeti nevelés, a Hon- és népismeret, továbbá a Felkészülés a felnőtt lét szerepeire követelményeinek megvalósulását teszi lehetővé. A Honismeret kerettanterv jellemzői A Honismeret kerettanterv – illeszkedve a KÉK tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre és követelményekre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a kerettantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést (osztályzatot) szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. A kerettanterv alkalmazásához szükséges feltételek A Honismeret kerettantervet 4. évfolyamon tanítói képesítéssel, a felsőbb évfolyamokon történelem (és bármely) szakos tanári diplomával rendelkező pedagógus eredményesen taníthatja. Előnyös a közoktatásban akkreditált ÉKP program elvégzése. A kerettanterv különösebb tér- és időszervezést nem igényel. A kerettantervben szereplő tevékenységek tanulásához nem szükséges külön terem, a szaktanterem megléte viszont nem hátrány. Fontos azonban elkülönített térben (szertárban) tárolni a program kivitelezéséhez szükséges eszközöket. 2006/20/II. szám A Honismeret tanulásának céljai a 4. évfolyamon A Honismeret tanulásának az a célja, hogy a tanulók ismerjék meg népünk kulturális örökségének jellemző sajátosságait, nemzeti kultúránk nagy múltú értékeit, a kiemelkedő magyar államférfiak, tudósok, feltalálók, művészek, írók, költők tevékenységét. Sajátítsák el azokat az ismereteket, gyakorolják azokat a tevékenységeket, amelyek az otthon, a lakóhely, a szülőföld, a haza és népei megismeréséhez, megbecsüléséhez és az ezekkel való azonosuláshoz vezetnek. Alapozzák meg nemzettudatukat, mélyítsék el nemzeti önismeretüket, hazaszeretetüket. Érezzék ösztönözve magukat a szűkebb és tágabb környezet történelmi, kulturális és vallási emlékeinek, hagyományainak feltárására, ápolására. A Honismeret tanulásának célja az is, hogy a tanulókban Â sokoldalú, differenciált és reális múltszemlélet alakuljon ki (azaz ismerjék az adott táj-, egység, régió, település /város, városrész, -negyed, kerület, falu/ valóságos, történelmi, kulturális és egyéb értékeit, a helyi jelentőségű, kiemelkedő tevékenységet folytató személyiségek életútját); Â sokoldalú, differenciált és reális magyarságkép fejlődjön (azaz reális, a valódi értékeket és teljesítményeket megnevezni és felismerni tudó, szélsőségektől és túlzásoktól mentes nemzettudat). A Honismeret tanulása segíthet abban, hogy a tanulók cselekvő, védő és teremtő magatartással viszonyuljanak az értékek megőrzéséhez, megóvásához és megvédéséhez, hogy elutasítsák a természeti és szellemi környezetrombolást. Segíthet továbbá abban is, hogy sokoldalú, differenciált és reális lokális múltszemlélet alakuljon ki bennük [azaz a település (város, -rész, -negyed, kerület, falu) valóságos értékeinek ismerete, a település rejtett értékeit felkutatni és feldolgozni vágyó magatartás; túlzásoktól mentes, megalapozott helyi öntudat, továbbá a lokálpatrióta magatartás és viselkedés alapelemei, valamint cselekvő részvétel a helyi társadalom életében, értékeinek megismerésében, megismertetésében, gyűjtésében]. A honismeret tanulása révén a tanulók képessé válhatnak a családjuk által őrzött emlékek, dokumentumok, tárgyak megbecsülésére, azok továbbőrzésére. Mindemellett a honismereti témák feldolgozásával kapcsolatban elmélyülhetnek a tanulók könyv- és könyvtárhasználati képességei. Teljesítményeik objektív, elemző értékelésével és e képességeik fejlesztésével pedig finomodhat reális énképük. A szükséges tankönyvek, segédkönyvek és digitális taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Taneszköz Évfolyam Cím 4. Zsolnai Józsefné: Honismeret 4. Tanítási segédlet Évfolyam Cím 4. Németh György: Honismeret. Tantárgyi útmutató. 2006/20/II. szám A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  In vivo terepbejárás tanulmányi kirándulásokon  Szakszöveg néma értő és hangos olvasása  Szakszöveg szövegföldolgozása (adatkeresés, lényegkiemelés, kérdéssor összeállítása stb.)  Szakszöveg jegyzetelési módjainak a gyakorlása  Térképolvasás, tájékozódás térképen  Szakszöveg alapján kronológiai táblázat készítése  Honismereti topográfia gyakorlása, tanári segítséggel vaktérképen történő tájékozódás  Történelmi (honismereti) források gyűjtése, csoportosítása  Honismereti rejtvény készítése  Szellemi totó készítése a honismereti olvasókönyv alapján  Játékos honismereti vetélkedő feladatainak összeállítása  Egyéni megbeszélés  Csoportos megbeszélés  Egyénre szóló szóbeli feladatadás  Csoporthoz igazított szóbeli feladatadás  Szóbeli feleltetés  Vita  Egyéni kiselőadás  Csoportos kiselőadás  Egyéni haladást tükröző feladatsorok, munkalapok  Csoportos fejlesztéshez használható feladatsorok, munkalapok  Házi feladatok (egyénre, csoportra, osztályra vonatkoztatva)  Házi dolgozatok (egyénre, csoportra, osztályra vonatkoztatva)  Iskolai dolgozatok (egyénre, csoportra, osztályra vonatkoztatva)  Rövid idő alatt (egy tanórán belül) megvalósítható egyéni produktumok  Rövid idő alatt (egy tanórán belül) megvalósítható csoportos produktumok  Projektszerű (több tanórát igénybe vevő) egyéni produktumok  Projektszerű (több tanórát igénybe vevő) csoportos produktumok  Kiállítások  Rendezvények  Az ÉKP központban kifejlesztett tudásmérő eszközök  Versenyeztetés  Zsűrizés  Egyénre szóló leíró-elemző verbális minősítés  Csoporthoz igazított leíróelemző verbális minősítés  Egyénre szóló leíró-elemző írásos minősítés  Csoporthoz igazított leíróelemző írásos minősítés  “Hagyományos” osztályozás 2006/20/II. szám Tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes